e5e7b883bc0c6d05c57e03b04631c715
skal jeg købe mit domænenavn med eller uden bindestreg?
waimea.dk
2019.47
du skal købe begge dele. hvis du har fundet et godt domænenavn, der består af to eller flere ord anbefaler jeg klart, at du køber domænet både med og uden bindestreger. ellers er der sikkert nogle andre der gør det på et tidspunkt.
det har jeg også selv gjort med for eksempel seo supporten. vi har valgt at vores brand domæne skal være www.seosupport.dk. det er den korteste form og er let at huske, men vi har også købt bl.a. seo-support.dk og seo-supporten.dk.
normalt vil den korteste form af et domænenavn uden bindestreger være det letteste for folk at huske. er du i tvivl, så test det på nogle mennesker i din målgruppe. men gør det først efter du har købt domænerne!
jeg vil normalt anbefale, at du bruger den form af domænet til dit brand-domæne, som folk har lettest ved at huske, stave til og kommunikere til andre.
der kan dog også være nogle fordele ved at bruge bindestreg i domænet. nogle gange kan søgemaskinerne for eksempel have lettere ved at forstå, at det drejer sig om to eller flere ord og hvad det er. andre gange kan det hjælpe på forståelsen i forhold til målgruppen.
et af de klassiske eksempler er websitet www.penisland.net, der sælger fine dyre kuglepenne. dette domæne har givet anledning til megen morskab, for naturligvis er navnet en sammentrækning af ”pen island”, men når de to ord er sammentrukket kan man let komme til at læse det som ”penis land”, hvilket jo er noget helt andet. havde der været anvendt bindestreg i domænet, så det havde været www.pen-island.net så havde misforståelsen ikke været nær så let opstået.